Վլադիմիր Կլիմով

Վլադիմիր Յակովլևիչ Կլիմով (, ), ավիացիոն մոտորաշինության բնագավառի խորհրդային գիտնական, ավիացիոն շարժիչների կոնստրուկտոր։ ԽՍՀՄ ԳԱ ակադեմիկոս (1953 թ.), սոցիալիստական աշխատանքի կրկնակի հերոս (1940, 1957 թթ.), ինժեներատեխնիկական ծառայության գեներալ-մայոր։

Ավարտել է Մոսկվայի բարձրագույն տեխնիկիկական ուսումնարանը (1918 թ.)։ 1935 թվականից ավիացիոն շարժիչների գլխավոր կոնստրուկտոր է։ Կլիմովի ղեկավարությամբ ստեղծվել են կործանիչ և ռմբակոծիչ ավիացիայի հզոր շարժիչներ, որոնք մեծ դեր են խաղացել Երկրորդ համաշխարհային պատերազմի տարիներին։ Ետպատերազմյան ժամանակաշրջանում նրա ղեկավարությամբ մշակվել են մի շարք օդային ռեակտիվ շարժիչներ։

Եղել է նաև ԽՍՀՄ II գումարման Գերագույն խորհրդի դեպուտատ։ Արժանացել է ԽՍՀՄ պետական մրցանակի (1941, 1943, 1946, 1949 թթ.)։ Պարգևատրվել է Լենինի հինգ շքանշանով։

Ծանոթագրություններ 

Լենինի շքանշանի ասպետներ
Սոցիալիստական աշխատանքի հերոսներ
ԽՍՀՄ ԳԱ իսկական անդամներ
Ռուս ճարտարագետներ
Ռուս քաղաքական գործիչներ
Ստալինյան մրցանակի դափնեկիրներ
Մոսկվայի պետական տեխնիկական համալսարանի շրջանավարտներ
Խորհրդային գիտնականներ
ԽՍՀՄ ԳԱ ակադեմիկոսներ
ԽՍՀՄ Պետական մրցանակի դափնեկիրներ